Source: https://radu-tudor.ro/o-decizie-a-ccr-ar-putea-insemna-reluarea-procesului-meu/
Timestamp: 2019-07-17 00:44:40+00:00
Document Index: 33242109

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ']

“O decizie a CCR ar putea insemna reluarea procesului meu” | Radu Tudor
Home Articole “O decizie a CCR ar putea insemna reluarea procesului meu”
Preşedintele PSD, Liviu Dragnea, a declarat, joi, într-o conferinţă de presă la Dumbrăveni, că o decizie a Curţii Constituţionale a României (CCR) în privinţa completurilor de trei judecători de la Înalta Curte de Casaţie şi Justiţie (ÎCCJ) ar putea avea ca efect reluarea procesului în care este parte.
“Bineînţeles că discuţia nu se poartă dacă ÎCCJ a acţionat legal sau nu, ci ce efecte ar putea avea…Ce efecte ar putea avea pentru mine? Că se reia procesul. Adică se reia toată această perioadă în care am stat până acum. Ce va face CCR-ul mâine? O să discutăm după… Eu, ştiţi bine, nu cred că a fost vreo excepţie, indiferent care au fost deciziile CCR, le-am respectat şi am comentat puţin, aproape deloc, despre ce a decis Curtea Constituţională. Au fost decizii care au dat câştig de cauză unora, altă dată altora, au acceptat, au respins, dar judecătorii CCR trebuie respectaţi şi toate deciziile trebuie respectate. Pentru noi e de nediscutat nerespectarea sau comentarea unor decizii ale CCR, aşa cum, din păcate, alţii, în frunte cu preşedintele României, nu le iau în seamă şi nu le respectă”, a răspuns Dragnea.
Pe 25 martie, vicepreşedintele Camerei Deputaţilor Florin Iordache anunţa că a sesizat CCR privind un conflict juridic de natură constituţională între Parlament şi Instanţa supremă. Sesizarea a fost făcută în perioada în care preşedintele Camerei Deputaţilor, Liviu Dragnea, şi-a delegat atribuţiile lui Florin Iordache, scrie Agerpres.
Previous articleA murit generalul SRI Gioni Popescu
Next articleLa ce produse apar scumpiri foarte mari in curand
“O decizie a CCR ar putea insemna reluarea procesului meu” - Comunitatea Bloggerilor din Romania Apr 18, 2019 at 17:33
[…] Source: https://radu-tudor.ro“O decizie a CCR ar putea insemna reluarea procesului meu” […]
Carmen va saluta Apr 18, 2019 at 19:37
Tot ce a făcut acest mizerabil in ultimii doi ani s-a învârtit în jurul proceselor sale. MIZERABIL